ΓΡΑΠΤΗ ΕΡΩΤΗΣΗ E-2428/99

υποβολή: Piia-Noora Kauppi (PPE-DE) προς την Επιτροπή

(16 Δεκεμβρίου 1999)

Θέμα: Η εξαίρεση των αλόγων για ιπποδρομίες και για ιππασία από τις διατάξεις περί κτηνιατρικής παρακολούθησης

Τα άλογα εντός της Ευρωπαϊκής Ένωσης είναι χαρακτηρισμένα ως ζώα εκμετάλλευσης στα οποία δεν επιτρέπεται να δίνονται συγκεκριμένα φάρμακα χάριν της ποιότητας του κρέατος. Τα πρόσφατα σκάνδαλα με τα τρόφιμα έχουν θέσει τις αρχές σε επιφυλακή και οι κτηνιατρικοί διατάξεις πρέπει να τηρούνται, ακόμη και αν στην πράξη το κρέας του ζώου δεν προορίζεται για κατανάλωση από ανθρώπους.

Το άλογο στη Φινλανδία είναι πρωτίστως ζώο που προορίζεται για ιπποδρομίες και για ιππασία. Λιγότερα από τα μισά από τα άλογα σφάζονται και από αυτά τα άλογα ένα μέρος μόνο χρησιμοποιείται στη βιομηχανία τροφίμων. Γι' αυτό το λόγο είναι πραγματικά σημαντικό να εξαιρούνται τα άλογα για ιπποδρομίες και ιππασία από τις διατάξεις περί κτηνιατρικής παρακολούθησης.

Η Επιτροπή είναι σαφώς της ίδιας άποψης και έχειποβάλει σχετική πρόταση προς το Συμβούλιο. Παρ' όλα αυτά η αντιμετώπιση του θέματος παραμένει στάσιμη, και ερωτώ:

1. Ποιο είναι το χρονοδιάγραμμα που προτίθεται να ακολουθήσει η Επιτροπή για το διαχωρισμό των αλόγων για ιπποδρομίες και ιππασία από τα άλογα που έχουν χαρακτηρισθεί ως ζώα εκμετάλλευσης;

2. Γιατί καθυστερεί η πρόταση της Επιτροπής και πώς μπορούν να τύχουν κτηνιατρικής αγωγής επί του παρόντος τα άλογα για ιπποδρομίες και για ιππασία, όταν δεν έχουν καθορισθεί ακόμη οι τιμές για τα ανώτατα όρια καταλοίπων (MRL) σε σχέση με την απαιτούμενη κτηνιατρική αγωγή;

Απάντηση του κυρίου Liikanen εξ' ονόματος της Επιτροπής

(28 Ιανουαρίου 2000)

Κατόπιν ευνοϊκής γνώμης με ειδική πλειοψηφία κατά τη συνεδρίαση της μικτής μόνιμης ζωοτεχνικής και κτηνιατρικής επιτροπής στις 8 Δεκεμβρίου 1999 η Ευρωπαϊκή Επιτροπή εξέδωσε απόφαση για την καθιέρωση ενός εγγράφου αναγνώρισης (διαβατήριο) που θα συνοδεύει καταχωρημένα ιπποειδή που προορίζονται για εκτροφή και παραγωγή(1) με βάση την οδηγία του Συμβουλίου 90/426/ΕΟΚ της 26ης Ιουνίου 1990 σχετικά με τους όρουςγειονομικού ελέγχου που διέπουν τη διακίνηση των ιπποειδών και τις εισαγωγές ιπποειδών προέλευσης τρίτων χωρών(2) και την οδηγία του Συμβουλίου 90/427/ΕΟΚ της 26 Ιουνίου 1990 σχετικά με τους όρους ζωοτεχνικού και γενεαλογικού χαρακτήρα που διέπουν το ενδοκοινοτικό εμπόριο ιπποειδών(5).

Το έγγραφο αναγνώρισης που προβλέπεται για τα ιπποειδή που προορίζονται για εκτροφή και παραγωγή περιέχει μέρος των πληροφοριών που παρέχονται στο διεθνώς αναγνωρισμένο διαβατήριο για καταχωρημένα ιπποειδή που καθιερώνεται με την απόφαση 93/623/ΕΟΚ(3). Ένα ειδικό τμήμα, που πρόκειται να προστεθεί στο έγγραφο αναγνώρισης που θα συνοδεύει τα καταχωρημένα ιπποειδή και το ιπποειδή για εκτροφή και παραγωγή, προβλέπει την επισήμανση των ιπποειδών που δεν προορίζονται για σφαγή προς ανθρώπινη κατανάλωση και εκείνων που προορίζονται για σφαγήπό τον όρο ότι καταγράφεται η χορήγηση φαρμάκων που περιέχουν ουσίες μη συμπεριλαμβανόμενες στα παραρτήματα Ι, ΙΙ ή ΙΙΙ του κανονισμού του Συμβουλίου ΕΟΚ αριθ. 2377/90 της 26ης Ιουνίου 1990 για τη θέσπιση κοινοτικής διαδικασίας για τον καθορισμό ανώτατων ορίων καταλοίπων κτηνιατρικών φαρμάκων στα τρόφιμα ζωικής προέλευσης(4) και τηρείται μία γενική περίοδος αποχής έξι μηνών.

Από 1ης Ιανουαρίου 2000 η χορήγηση στα ζώα που χρησιμοποιούνται για την παραγωγή τροφίμων κτηνιατρικών φαρμάκων που περιέχουν φαρμακολογικά δραστήριες ουσίες μη περιλαμβανόμενες στα παραρτήματα Ι, ΙΙ και ΙΙΙ του Κανονισμού (ΕΟΚ) αριθ. 2377/90 απαγορεύεται εντός της Κοινότητας. Επομένως, η χορήγηση σε ιπποειδές ουσιών που δεν περιλαμβάνονται σ&pos; αυτά τα παραρτήματα μπορεί μόνον να λάβει χώρα ή να συσταθεί από κτηνίατρο αφού ο τελευταίος έχει διαπιστώσει ότι το ιπποειδές έχει επισημανθεί κατάλληλα στο νέο τμήμα του εγγράφου αναγνώρισης είτε ως μη προοριζόμενο για σφαγή είτε ως προοριζόμενο για σφαγήπό τους παραπάνω όρους.

Όταν τα ιπποειδή μεταφέρονται στο σφαγείο, το έγγραφο αναγνώρισης πρέπει να επικυρώνεται από τον αρμόδιο κτηνίατρο στο σφαγείο στη διάρκεια της προ της σφαγής επιθεώρησης προς πιστοποίηση της ταυτότητας και προς επικύρωση του ιστορικού χορήγησης φαρμάκων, έτσι ώστε να διαπιστώνεται η ολοκλήρωση της απαιτούμενης περιόδου αποχής.

(1) (δεν έχει ακόμη δημοσιευτεί).

(2) ΕΕ L 296 της 27.10.1990.

(3) ΕΕ L 298 της 3.12.1993.

(4) ΕΕ L 87 της 2.4.1992.

(5) ΕΕ L 296 της 27.10.1990.